ഐ.സി. ബാലകൃഷ്ണന് എം.എല്.എ ബാങ്ക് നിയമനത്തിന് പണം വാങ്ങിയെന്ന് കോണ്ഗ്രസ് നേതാവ് സുല്ത്താന് ബത്തേരി: കോണ്ഗ്രസ് ഭരിക്കുന്ന സുല്ത്താന് ബത്തേരി അര്ബന് ബാങ്കിലെ അഴിമതി ആരോപണവുമായി ബന്ധപ്പെട്ട് എം.എല്.എയും മുന് വയനാട് ഡി.സി.സി പ്രസിഡന്റുമായ ഐ.സി. ബാലകൃഷ്ണനെതിരെ പാര്ട്ടിയില് പടയൊരുക്കം. ഐ.സി. ബാലകൃഷ്ണന് പണം വാങ്ങിയതിന് തെന്റ കൈയില് തെളിവുകളുണ്ടെന്ന് കെ.പി.സി.സി എക്സിക്യൂട്ടിവ് അംഗം പി.വി. ബാലചന്ദ്രന് വ്യക്തമാക്കി. അടിസ്ഥാനരഹിതമായ ആരോപണങ്ങളാണ് തനിക്കെതിരെ ഉന്നയിച്ചതെന്ന് എം.എല്.എ പറയുേമ്ബാള് ജില്ലയിലെ കോണ്ഗ്രസ് പൊട്ടിത്തെറിയുടെ വക്കിലായി. സുല്ത്താന് ബത്തേരി അര്ബന് ബാങ്ക് നിയമനങ്ങളില് വയനാട് ഡി.സി.സി പ്രസിഡന്റുള്പ്പെടെയുള്ളവര് രണ്ടു കോടി രൂപ കോഴ വാങ്ങിയെന്ന ആരോപണമാണ് രണ്ടു മാസം മുമ്ബ് ഉയര്ന്നത്. ആരോപണത്തില് കഴമ്ബുണ്ടോ എന്നറിയാന് കോണ്ഗ്രസ് അന്വേഷണ സമിതിയെ നിയോഗിച്ചിരുന്നു. സമിതി റിപ്പോര്ട്ട് കെ.പി.സി.സിക്ക് കൊടുത്തു. ഈ റിപ്പോര്ട്ട് കഴിഞ്ഞ ദിവസം പുറത്തായതോടെയാണ് ജില്ലയിലെ കോണ്ഗ്രസില് പ്രശ്നം രൂക്ഷമായത്. അന്വേഷണ സമിതിയില്പോലും ഇഷ്ടക്കാരെ നിയോഗിക്കാനാണ് ഐ.സി. ബാലകൃഷ്ണന് ശ്രമിച്ചതെന്ന് പി.വി. ബാലചന്ദ്രന് ആരോപിച്ചു. ഐ.എ.എസ് ഉദ്യോഗസ്ഥര്ക്കെതിരെ അന്വേഷിക്കാന് വില്ലേജ് ഓഫിസറെ നിയോഗിച്ചപോലെയായിരുന്നു ഈ നടപടി. ഇക്കാര്യം കെ.പി.സി.സിയെ അറിയിച്ചപ്പോള് രണ്ടു മുതിര്ന്ന നേതാക്കളെ വിഷയം പഠിക്കാന് നിയോഗിച്ചു. അവര് അന്വേഷണം നടത്തി വരുന്നതിനിടയിലാണ് ജില്ലയിലെ അന്വേഷണ സമിതി കൊടുത്ത റിപ്പോര്ട്ട് മാധ്യമങ്ങള്ക്കും മറ്റും ചോര്ത്തികൊടുക്കുന്നത്. ബാങ്കില് നിയമനത്തിനായി പലരില്നിന്നായി ലക്ഷക്കണക്കിന് രൂപയാണ് ഐ.സി. ബാലകൃഷ്ണന് വാങ്ങിയത്. 17 പേരുടെ പട്ടിക ബാങ്ക് ചെയര്മാന് ഡോ. സണ്ണി ജോര്ജിന് ഐ.സി കൊടുത്തിരുന്നു. പട്ടികയില് പെട്ടവരില് സജീവമായ കോണ്ഗ്രസ് പ്രവര്ത്തകര് ആരും ഉണ്ടായിരുന്നില്ല. ഒരുദിവസം തെന്റ വീട്ടിലെത്തിയ എം.എല്.എ മുള്ളന്കൊല്ലിയിലെ ഒരാളെ ബാങ്കില് നിയമിക്കാന് എങ്ങനെയും ഭരണസമിതിയില് സമ്മര്ദം ചെലുത്തണമെന്നു പറഞ്ഞതായും പി.വി. ബാലചന്ദ്രന് ആരോപിച്ചു. അടിസ്ഥാനരഹിതം നിയമനടപടി സ്വീകരിക്കും െഎ.സി. ബാലകൃഷ്ണന് സുല്ത്താന് ബത്തേരി: പി.വി. ബാലചന്ദ്രെന്റ ആരോപണം കെട്ടിച്ചമച്ചതാണെന്നും അതിനെതിരെ നിയമ നടപടി സ്വീകരിക്കുമെന്നും ഐ.സി. ബാലകൃഷ്ണന് എം.എല്.എ വ്യക്തമാക്കി. തെന്റ സത്യസന്ധതയെ ചോദ്യംചെയ്യുന്ന സാമ്ബത്തിക ആരോപണം അടിസ്ഥാന രഹിതമാണ്. സഹകരണ മേഖലയിലെ സാമ്ബത്തിക കൂട്ടുകെട്ട് അവസാനിപ്പിക്കുക എന്നത് പാര്ട്ടിയുടെ നയമാണ്. അതിനായി നിലപാടുകള് സ്വീകരിച്ചിട്ടുണ്ട്. തനിക്കെതിരെ ആരോപണം ഉന്നയിച്ച നേതാവിന് രാഹുല് ഗാന്ധി വയനാട്ടില് മത്സരിക്കാന് എത്തിയതു മുതല് അസ്വസ്ഥത തുടങ്ങിയതാണ്. ആരോപണത്തിനെതിരെ നിയമ നടപടികളുമായി മുേന്നാട്ടുപോകുമെന്നും എം.എല്.എ കൂട്ടിച്ചേര്ത്തു. എം.എല്.എയെ പിന്തുണച്ച് സുല്ത്താന് ബത്തേരി മണ്ഡലം കമ്മിറ്റി സുല്ത്താന് ബത്തേരി: ഐ.സി. ബാലകൃഷ്ണന് എം.എല്.എക്ക് എതിരെ ചിലര് നടത്തുന്ന അഴിമതി ആരോപണം വസ്തുതകള്ക്ക് നിരക്കുന്നതല്ലെന്ന് സുല്ത്താന് ബത്തേരി മണ്ഡലം കോണ്ഗ്രസ് കമ്മിറ്റി. കെ.പി.സി.സി ഉപസമിതി അന്വേഷണം നടത്തുന്നതിനിടയില് ചിലര് ആരോപണങ്ങള് ഉന്നയിക്കുമ്ബോള് അതിനു പിന്നില് നിക്ഷിപ്ത താല്പര്യങ്ങളുണ്ടെന്ന് കമ്മിറ്റി വ്യക്തമാക്കി. മണ്ഡലം പ്രസിഡന്റ് അഡ്വ. സതീഷ് പൂതിക്കാട്, വത്സ ജോസ്, ടി.ടി. ലൂക്കോസ്, ബാബു പഴുപ്പത്തൂര് എന്നിവര് സംസാരിച്ചു. എം.എല്.എ രാജിവെക്കണം ഡി.വൈ.എഫ്.െഎ കല്പറ്റ: അഴിമതിപ്പണം കൈപ്പറ്റുന്നതിന് ദൃക്സാക്ഷിയാണെന്ന് കെ.പി.സി.സി എക്സിക്യൂട്ടിവ് അംഗം വെളിപ്പെടുത്തിയ സാഹചര്യത്തില് ഐ.സി. ബാലകൃഷ്ണന് എം.എല്.എ രാജിവെക്കണമെന്ന് ഡി.വൈ.എഫ്.ഐ ജില്ല കമ്മിറ്റി ആവശ്യപ്പെട്ടു. കെ.പി.സി.സി പ്രസിഡന്റിന് പരാതി നല്കിയിട്ടും നടപടിയുമുണ്ടായില്ലെന്ന അദ്ദേഹത്തിെന്റ പരാമര്ശത്തിലൂടെ വ്യക്തമാവുന്നത് കോണ്ഗ്രസ് നേതൃത്വം അഴിമതിക്ക് കൂട്ടുനില്ക്കുന്നു എന്നാണ്. ഐ.സി. ബാലകൃഷ്ണെന്റ നേതൃത്വത്തില് നിരവധി സാമ്ബത്തിക ക്രമക്കേടുകള് നടന്നതായി മുമ്ബ് പല തവണ വെളിപ്പെടുത്തലുകള് ഉണ്ടായിരുന്നു. വിഷയത്തില് കേസെടുത്ത് അന്വേഷണം നടത്തി കുറ്റക്കാര്ക്കെതിരെ നടപടിയെടുക്കണമെന്ന് ജില്ല സെക്രട്ടറി കെ. റഫീഖ് ആവശ്യപ്പെട്ടു. എം.എല്.എയുടെ രാജി ആവശ്യപ്പെട്ട് ഡി.വൈ.എഫ്.ഐ സുല്ത്താന് ബത്തേരി ബ്ലോക് കമ്മിറ്റിയുടെ നേതൃത്വത്തില് എം.എല്.എ ഓഫിസിലേക്ക് പ്രതിഷേധ മാര്ച്ച് നടത്തി. ജില്ല ജോ. സെക്രട്ടറി ലിജോ ജോണി ഉദ്ഘാടനം ചെയ്തു. ബ്ലോക് കമ്മിറ്റിയംഗം ടി.പി. ഋതുഷോബ് അധ്യക്ഷത വഹിച്ചു. കെ.വെ. നിധിന് സ്വാഗതവും സുര്ജിത്ത് നന്ദിയും പറഞ്ഞു. ലിന്സണ് ജോസഫ്, സിബില് ബാബു എന്നിവര് നേതൃത്വം നല്കി. എം.എല്.എ സ്ഥാനമൊഴിയണം സി.പി.എം കല്പറ്റ: കോണ്ഗ്രസ് നേതാവും ബത്തേരി എം.എല്.എയുമായ ഐ.സി. ബാലകൃഷ്ണന് അര്ബന് ബാങ്ക് നിയമനത്തില് ഡി.സി.സി പ്രസിഡന്റായിരിക്കെ കോഴ വാങ്ങി എന്നതിന് കെ.പി.സി.സി എക്സിക്യൂട്ടിവ് അംഗം പി.വി. ബാലചന്ദ്രന് ദൃക്സാക്ഷിയാണെന്ന് വെളിപ്പെടുത്തിയ സാഹചര്യത്തില് എം.എല്.എ സ്ഥാനം രാജിവെക്കണമെന്ന് സി.പി.എം ജില്ല സെക്രട്ടറി പി. ഗാഗറിന് ആവശ്യപ്പെട്ടു. മുമ്ബും ഇത്തരം ആരോപണങ്ങള് കോണ്ഗ്രസുകാര്തന്നെ പുറത്തുവിട്ടിരുന്നു. ഇത്തരം സന്ദര്ഭങ്ങളില് ഐ.സി. ബാലകൃഷ്ണനെ രക്ഷിക്കാന് കെ.പി.സി.സി നേതൃത്വം ശ്രമിക്കുകയാണ് ചെയ്തത്. മീനങ്ങാടി പഞ്ചായത്ത് പ്രസിഡന്റിനെ കമീഷനാക്കി അഴിമതിക്കാരനായ എം.എല്.എയെ വെള്ളപൂശാന് റിപ്പോര്ട്ട് ഉണ്ടാക്കിയത് കെ.പി.സി.സി നേതൃത്വമാെണന്നും ഗഗാറില് ആരോപിച്ചു. അഴിമതിവിരുദ്ധ നിയമപ്രകാരം കേസെടുത്ത് അന്വേഷണത്തിന് വിധേയമാക്കണമെന്നും പ്രസ്താവനയില് ആവശ്യപ്പെട്ടു.